Ramiro Garcés av Viguera

Ramiro Garcés (født ca 945, død 9. juli 981)Om fødeåret se Cañada Juste (1981), S. 24. var fra 972 til 981 konge av Viguera av Huset Jiménez. 

Kongdømmet Viguera (baskisk: Viguerako Erresuma) var en kortvarig statsdannelse (årene 970-1005) med byen Viguera i La Rioja (dagens Spania) som sentrum.

Liv og virke
 Bakgrunn 
Han var en sønn av kong García I av Navarra († 970) og hans hustru Teresa, og dermed halvbror til kong Sancho II Abarca av Navarra († 994).Se Cañada Juste (1981), S. 28.
Ramiro nevnes første gang i en urkunde fra faren fra året 953 ved siden av sine søsken Sancho og Urraca.Cartulario de Albelda, utg. av Antonio Ubieto Arteta (1981), Nr. 20, S. 30. På et senere tidsbunkt må hans andre bror Jimeno ha blitt født. Ved farens død i 970 ble storebroren Sancho konge av Navarra, som den gang omfattet landområdene rundt Pamplona og Nájera. Ramiro synes ikke å ha vært tiltenkt noen landområder, og i 971, da han bevitnet en skjenkelse fra broren til t abbediet San Millán de la Cogolla, hadde han ingen tittel.Cartulario de San Millán de la Cogolla (759-1076), utg. av Antonio Ubieto Arteta (1976), Nr. 88, S. 102. 

 Konge
Først i to urkunder fra 13. og 30. november 972 nevnes han første gang som konge av Viguera, og det fremgår at han er underkonge under broren.„Sanctione rex in Nagela et in Pampilona, et sub eius imperio parendo rex Ranimirus in Uekaria…“, vgl. Colección diplomática medieval de la Rioja II: Documentos (923-1168), utg. av Ildefonso Rodríguez de Lama (1976), Nr. 2a og 2b. Fra en urkunde fra munkeme i abbediet San Martín de Albelda av 22. mai 974 fremgår det at Ramiros herrskapsområde over Viguera ved Río Iregua strekk seg videre til Leza ved Río Leza og dermed omfattet deler av La Rioja. „regnante…principe nostro Sancio in Pampilona et sub illius imperio frater eius Ranimiro in Vekaria et in Leza…“, jfr. Cartulario de San Millán de la Cogolla (759-1076), utg. av Antonio Ubieto Arteta (1976), Nr. 26, S. 36.

Sammen med sin bror og sin svoger, grev García Fernández av Castilla, engagerte Ramiro seg i kampen mot Córdoba-kalifatet (Al-Andalus). Han anførte sin hær mot San Esteban de Gormaz, som hans bror allerede hadde kringsatt, med den 6. juli 975 ble han beseiret av en maurisk hær ved Estercuel.Anales palatinos del Califa de Córdoba al-Hakam II, por ‘Isa ibn Ahmal-Razi, utg. av Emilio García Gómez (1967), §242, S. 279–280. Jfr. Cañada Juste (1981), S. 29–31. Kort etter ble også broren beseiret ved San Esteban de Gormaz og jaget på flukt. 

Året etter døde kalif al-Hakam II og ledelsen av kalifatet ble overtatt av vesiren Almansor († 1002), som skulle vise seg å bli de spanske kristne rikers farligste fiende. Men til å begynne med gikk ikke visirens maktovertakelse gelt glatt blant maurerne, og den mektige feltherren Galib gjorde opprør mot ham. Ramiro allierte seg med Galib, men de ble begge to beseiret av Almasor den 9. juli 981 i et slag ved Torrevicente, og drept.Luis Seco de Lucena Paredes: De nuevo sobre el „Naqt al-‘Arus“ de Ibn Hazm de Córdoba. I: Al-Andalus. Vol. 29 (1964), S. 23–38. Vgl. Cañada Juste (1981), S. 33–35.

Ramiro ble gravlagt i klosteret San Salvador de LeireJosé Goñi Gaztambide: Catálogo del Becerro antiguo y del Becerro de Leyre. In: Príncípe de Viana. Vol. 24 (1963), Nr. 92–93, S. 151–152. Angel Canellas López: Un documento original del rey Sancho Garcés II Abarca. I: Estudios de Edad Media de la Corona de Aragón. Vol. 1 (1945) S. 149–192.

Ramiro hadde to sønner, Sancho og García. Det er ikke lett å finne ut av om de etterfulgte ham på tronen, eller om det lille kongedømmet da allerede ble gjenforenet med Navarra.„regi Garsea Ranimiriz…“, jfr. Cartulario de San Millán de la Cogolla (759-1076), utg. av Antonio Ubieto Arteta (1976), Nr. 270, S. 264.

 Litteratur 
 Antonio Ubieto Arteta: Monarcas navarros olvidados: los reyes de Viguera. In: Hispania. Revista española de historia. Vol. 10 (1950), S. 3–24. 
 Alberto Cañada Juste: Un milenario navarro: Ramiro Garcés, rey de Viguera. In: Príncípe de Viana. Vol. 42 (1981), S. 21–38.

 Referanser 

 Eksterne lenker 
 GARCÍA III 931-970 hos fmg.ac.

Kategori:Spanske monarker
Kategori:Dødsfall i 981
Kategori:Fødsler i 945